**Avertizorul de integritate**

*1.Avertizorul este persoana care face****o sesizare cu bună-credință****cu privire la orice faptă care presupune încălcări ale legii, ale deontologiei profesionale sau a principiilor bunei administrări, eficienței, eficacității, economicității și transparenței, fiind convinsă de realitatea stării de fapt sau că fapta constituie o încălcare a legii.*

*La nivel de D.R.D.P. Constanţa, sesizările pot fi primite conform prevederilor procedurii operaționale ”Protecția avertizorilor în interes public la nivelul D.R.D.P Constanţa., Cod: PO-SNA.01, Ediția I, Revizia 2”.*

*Sesizarile se transmit:*

*- în format electronic, prin accesarea de către avertizor, a formularului de avertizare în interes public aflat pe site-ul entității la rubrica ”Transparență”, secțiunea „Avertizorul de integritate”, completarea și transmiterea acestuia la adresa de e-mail .*

*- în formă scrisă prin depunerea formularului de avertizare la cutia poștală instalată la intrarea în sediul D.R.D.P Constanţa.*

În ambele variante, formularul de avertizare va fi preluat și înregistrat exclusiv de persoanele cu atribuții în acest sens, cu respectarea strictă a prevederilor referitoare la protecția datelor cu caracter personal.

2.Legislatie - avertizor de integritate :

* Legea nr. 361/2022, privind protectia avertizorilor in interes public
* Legea nr.682/2002, privind protecția martorilor;
* Legea nr.477/2004, privind Codul de conduită a personalului contractual din autoritățile si instituțiile publice ;
* Legea nr.161/2003, privind unele măsuri pentru asigurarea transparenţei în exercitarea demnităţilor publice, a funcţiilor publice şi în mediul de afaceri, prevenirea şi sancţionarea corupţiei;
* Legea nr.78/2000, pentru prevenirea, descoperirea şi sancţionarea faptelor de corupţie.

Textele legilor menționate mai sus pot fi vizualizate la adresa [http://legislatie.just.ro](http://legislatie.just.ro/)

***Adresa email***: *avertizor.integritate@drdpct.ro*